recursal/SuperWikiNEXT-32B huggingface dataset:
এটি গ্রেগরীয় বর্ষপঞ্জী অনুযায়ী ১২২০-এর দশক। এটি শুরু হয়েছে ১লা জানুয়ারি, ১২২০ থেকে এবং শেষ হয়েছে ৩১ ডিসেম্বর, ১২২৯ তারিখে।

ঘটনা
----

### ১২২০

এই অনুচ্ছেদটি ১২২০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২২১

এই অনুচ্ছেদটি ১২২১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২২২

এই অনুচ্ছেদটি ১২২২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২২৩

এই অনুচ্ছেদটি ১২২৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২২৪

এই অনুচ্ছেদটি ১২২৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২২৫

এই অনুচ্ছেদটি ১২২৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২২৬

এই অনুচ্ছেদটি ১২২৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২২৭

এই অনুচ্ছেদটি ১২২৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২২৮

এই অনুচ্ছেদটি ১২২৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১২২৯

এই অনুচ্ছেদটি ১২২৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
থুব-ব্স্তান-ছোস-ক্যি-র্দো-র্জে
**থুব-ব্স্তান-ছোস-ক্যি-র্দো-র্জে** (ওয়াইলি: *thub bstan chos kyi rdo rje*) (১৮৭২-১৯৩৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের নবম প্রধান ছিলেন।

সংক্ষিপ্ত জীবনী
---------------

থুব-ব্স্তান-ছোস-ক্যি-র্দো-র্জে ১৮৭২ খ্রিষ্টাব্দে তিব্বতের খাম্স অঞ্চলের চামদো নামক স্থানের নিকটে জন্মগ্রহণ করেন। তার পিতার নাম ছিল ম্গোন-পো-র্গ্যাল (ওয়াইলি: *mgon po rgyal*) এবং মাতার নাম ছিল ব্সোদ-নাম্স-গ্যাং-ম্ত্শো (ওয়াইলি: *bsod nams g.yang mtsho*)। জন্মের পর তার নাম রাখা হয় ব্ক্রা-শিস-ঙ্গো-ম্ত্শার (ওয়াইলি: *bkra shis ngo mtshar*)। 'জাম-দ্ব্যাংস-ম্খ্যেন-ব্র্ত্সে'-দ্বাং-পো (ওয়াইলি: *'jam dbyangs mkhyen brtse' dbang po*) নামক বিখ্যাত বৌদ্ধ সাধক তাকে মি-'গ্যুর-নাম-ম্খা'ই-র্দো-র্জে (ওয়াইলি: *mi 'gyur nam mkha'i rdo rje*) নামক র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহার নিয়ে যান। 'জাম-দ্ব্যাংস-ম্খ্যেন-ব্র্ত্সে'-দ্বাং-পো (ওয়াইলি: *'jam dbyangs mkhyen brtse' dbang po*), দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (ওয়াইলি: *dpal sprul o rgyan 'jigs med chos kyi dbang po*), 'জু-মি-ফাম-র্গ্যা-ম্ত্শো (ওয়াইলি: *'ju mi pham rgya mtsho*), পদ্মবজ্র, 'জিগ্স-মেদ-ছোস-দ্ব্যিংস-'ওদ-গ্সাল (ওয়াইলি: *'jigs med chos dbyings 'od gsal*) প্রভৃতি বিখ্যাত লামারা তার উল্লেখযোগ্য শিক্ষক ছিলেন। থুব-ব্স্তান-ছোস-ক্যি-র্দো-র্জে র্দ্জোগ্স-ছেন বৌদ্ধবিহারকে উন্নত করার জন্য তারা সারা জীবন উত্সর্গ করেন। তিনি এই বিহারের শ্রী সিংহ মহাবিদ্যালয়কে তিব্বতের অন্যতম বিখ্যাত ধর্ম শিক্ষাপ্রতিষ্ঠানে পরিণত করেন।

তথ্যসূত্র
---------

1. ↑  Garry, Ron (আগস্ট ২০০৮)। "The Fifth Dzogchen Drubwang, Tubten Chokyi Dorje"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২৩।

আরো পড়ুন
---------

* Kalzang, Tulku। ""The Second through Fifth Dzogchen Rinpoches." From: *Essential Summary of the Biographies of the Successive Reincarnations of Dzogchen Pema Rikzin*"। *Dzogchen Monastery*। ২০০১-০২-২১ তারিখে মূল থেকে আর্কাইভ করা। সংগ্রহের তারিখ ২০১০-০২-০৩।
* Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication, pp. 428–431.
* Tulku Thondup. 1996. Masters of Meditation and Miracles: The Longchen Nyingthig Lineage of Tibetan Buddhism. Boston: Shambhala, pp. 256–257.

|
|  |
| পূর্বসূরীমি-'গ্যুর-নাম-ম্খা'ই-র্দো-র্জে | **থুব-ব্স্তান-ছোস-ক্যি-র্দো-র্জে  পঞ্চম র্দ্জোগ্স-ছেন-গ্রুব-দ্বাং** | উত্তরসূরীও-র্গ্যান-'জিগ্স-ব্রাল-ব্যাং-ছুব-র্দো-র্জে |
|

| * দে
* স
র্দ্জোগ্স-ছেন-গ্রুব-দ্বাং |
| --- |
| 
* ১) পে-মা-রিগ-'দ্জিন
* ২) 'গ্যুর-মেদ-থেগ-ম্ছোগ-ব্স্তান-'দ্জিন
* ৩) ঙ্গেস-দোন-ব্স্তান-'দ্জিন-ব্জাং-পো
* ৪) মি-'গ্যুর-নাম-ম্খা'ই-র্দো-র্জে
* ৫) থুব-ব্স্তান-ছোস-ক্যি-র্দো-র্জে
* ৬) ও-র্গ্যান-'জিগ্স-ব্রাল-ব্যাং-ছুব-র্দো-র্জে
* ৭) 'জিগ্স-মেদ-ব্লো-গ্সাল-দ্বাং-পো (ভারত)
* ৭) ব্স্তান-'দ্জিন-লুং-র্তোগ্স-ন্যি-মা (তিব্বত)

 |  |
**টিপু আজিজ জাহেদ** (জন্ম ৯ নভেম্বর ১৯৫৬) বাংলাদেশে জন্মগ্রহণকারী একজন ব্রিটিশ চিকিৎসাবিজ্ঞানী। তিনি অক্সফোর্ডের জন র‌্যাডক্লিফ হাসপাতালের নিউরোসার্জারি বিভাগের অধ্যাপক। তিনি পারকিনসন, মাল্টিপল স্ক্লেরোসিস, ডাইস্টোনিয়া, পাসমােডিক টরটিকলিস, ট্রিমরসহ বিভিন্ন রোগের বিশেষজ্ঞ হিসেবে পরিচিত। তার মেডিকেল সম্পর্কিত কাজের বাইরে তিনি বিভিন্ন পরীক্ষা-নিরীক্ষার ক্ষেত্রে পশুর ব্যাবহারের পক্ষে বিভিন্ন সময় কথা বলে থাকেন।

নিউরোসার্জারিতে বিশেষ অবদানের জন্য তিনি আজীবন সম্মাননা হিসেবে ২০১৯ সালে ইংল্যান্ডের সম্মানজনক নিউরোসার্জারি পুরস্কার ‘মেডাল অব দ্য সোসাইটি অব ব্রিটিশ নিউরোলজিক্যাল সার্জনস’ (এসবিএনএস) লাভ করেন।

প্রারম্ভিক জীবন
---------------

টিপু আজিজ ১৯৫৬ সালের ৯ নভেম্বর তৎকালীন পূর্ব পাকিস্তানের (বর্তমান বাংলাদেশ) ঢাকায় জন্মগ্রহণ করেন। শৈশব ঢাকায় ও পাকিস্তানের লাহোরে কাটান। বাংলাদেশ স্বাধীনতা লাভের পর এ লেভেল সম্পন্ন করে ১৭ বছর বয়সে তিনি ইংল্যান্ড গমন করেন এবং ইউনিভার্সিটি কলেজ লন্ডন থেকে নিউরোসার্জারি বিষয়ে উচ্চতর শিক্ষা গ্রহণ করেন। এখানে অধ্যয়নরত অবস্থায় তিনি মস্তিষ্কের গভীর উদ্দীপনা বিষয়ে আগ্রহী হয়ে উঠেন। পরবর্তীতে ম্যানচেস্টার বিশ্ববিদ্যালয় থেকে পিএইচডি ডিগ্রি লাভ করেন।

তথ্যসূত্র
---------

1. ↑  "ব্রিটেনের সর্বোচ্চ নিউরোসার্জারি পুরস্কার পেলেন বাংলাদেশি অধ্যাপক"। *ডেইলি স্টার*। সংগ্রহের তারিখ ১ এপ্রিল ২০১৯।
2. ↑  "যুক্তরাজ্যের সর্বোচ্চ নিউরোসার্জারি পুরস্কার পেলেন টিপু আজিজ"। *প্রথম আলো*। সংগ্রহের তারিখ ১ এপ্রিল ২০১৯।
3. ↑  "টিপু আজিজ"। *কালের কণ্ঠ*। সংগ্রহের তারিখ ১ এপ্রিল ২০১৯।
**ছোড়া** ভারতের পশ্চিমবঙ্গ রাজ্যের পশ্চিম বর্ধমান জেলার দুর্গাপুর মহকুমার পাণ্ডবেশ্বর সমষ্টি উন্নয়ন ব্লকের একটি শহর।

ভৌগোলিক অবস্থান
---------------

ছোড়া-র ভৌগোলিক অবস্থানের অক্ষাংশ ও দ্রাঘিমাংশ হল ২৩°৪০′০৭″ উত্তর ৮৭°১১′৫৫″ পূর্ব﻿ / ﻿২৩.৬৬৮৫৮২° উত্তর ৮৭.১৯৮৭২° পূর্ব﻿ / 23.668582; 87.19872। সমুদ্র সমতল হতে এর গড় উচ্চতা হল ৯১ মিটার (২৯৮ ফুট)।

জনসংখ্যার উপাত্ত
----------------

ভারতের ২০১১ সালের আদমশুমারি অনুসারে ছোড়া শহরের জনসংখ্যা হল ১৩,৮০৬ জন। এর মধ্যে পুরুষ ৭,৩০৮ জন ৫৩% এবং নারী ৬,৪৯৮ জন ৪৭%। এই শহরের জনসংখ্যার ১,৭২১ জন হল ৬ বছর বা তার কম বয়সী। ছোড়া শহরে সাক্ষরতার হার ৮,৮৫৮ জন। ৬বছরের ঊর্ধ্বে জনসংখ্যার ৭৩.৩০%।

২০০১ সালের আদমশুমারি অনুসারে, ছোড়া শহরের জনসংখ্যার ১২,৮৩৯ জন। পুরুষ সাক্ষরতার হার ৫৫% এবং নারী সাক্ষরতার হার ৪৫%। ছোড়া শহরের গড় সাক্ষরতা হার ৫১%, সারা ভারতের সাক্ষরতার হার ৫৯.৫%, তার চাইতে ছোড়া শহরের সাক্ষরতার হার কম। এই শহরের জনসংখ্যার ৬০% পুরুষ এবং ৪০% নারী শিক্ষিত। ১৩% জনসংখ্যার ৬ বছরের কম বয়সী।

অর্থনৈতিক অবস্থা
----------------

এই এলাকাটি হল কয়লাখনির প্রানকেন্দ্র।

ইসিএল ওয়েবসাইটের টেলিফোন নাম্বার অনুযায়ী, ২০১৮ সালে ইস্টার্ন কোলাফিল্ডের কেন্দা এলাকায় কর্মক্ষম কয়লাখনিগুলি হল: বহুলা কয়লাখনি, চোরা ব্লক ইনক্লাইন, সিআই জাম্বাদ কয়লাখনি, চোরা ওসিপি, হরিপুর কয়লাখনি, লোয়ার কেন্দা কয়লাখনি, নিউ কেন্দা কয়লাখনি, সিডুলি কয়লাখনি, এসকে ওসিপি এবং ওয়েস্ট কেন্দা ওসিপি।

শিক্ষা
------

ছোড়া শহরে তিনটি প্রাথমিক, একটি উচ্চ মাধ্যমিক বিদ্যালয় রয়েছে।

তথ্যসূত্র
---------

1. ↑  "Chhora"। *Falling Rain Genomics, Inc* (ইংরেজি ভাষায়)। সংগ্রহের তারিখ অক্টোবর ১৫, ২০০৬।
2. ↑  "2011 Census – Primary Census Abstract Data Tables"। *West Bengal – District-wise*। Registrar General and Census Commissioner, India। সংগ্রহের তারিখ ২৬ জুলাই ২০১৯।
3. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৯।
4. ↑  Chattopadhyay, Akkori, *Bardhaman Jelar Itihas O Lok Sanskriti* (History and Folk lore of Bardhaman District.), (বাংলা), Vol I, pp 14-15, Radical Impression. আইএসবিএন ৮১-৮৫৪৫৯-৩৬-৩
5. ↑  "Area wise Closed User Group (CUG) Telephone Numbers" (পিডিএফ)। *Kajora Area*। Eastern Coalfields Limited। সংগ্রহের তারিখ ২৯ জুলাই ২০১৯।
6. ↑  "7th All-India School Education Survey 2003"। ২০০৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৮-০৯।
তাঈ আহোমদের আদি শাস্ত্রসমূহের মধ্যে **লিৎ লাই পেঞ্ কা কা** হল একটি মূল শাস্ত্র। অসমীয়াতে এটিকে বিবর্ত্তন শাস্ত্র বলে আখ্যা দেওয়া যায়। মলুং চাও বাণী দেও বানী দেওধাই বরুয়ার মতে 'লিৎ লাই পেঞ্ কা কা'র অর্থ হল -'সৃ্ষ্টি পুনরায় অবতারণা বা প্রত্যাগমন বিবরণ সংবলিত খোদিত ফলি বা শাস্ত্র' (লিৎ লাই= সৃষ্টি পুনরায় অবতারণা, পেঞ্=ক্ষুদিত ফলি বা শাস্ত্র, কা কা= প্রত্যাবর্তন)। ' সৃষ্টির পুনরায় অবতারণা ' এবং ' প্রত্যাগমন' বিষয় দুটির সংযোগ ঘটিয়ে দার্শনিক দৃষ্টিভঙ্গীতে বিশ্লেষণ করে দেখা যায় যে এই শাস্ত্রটিতে বিবর্তন (evolution) সম্পর্কে প্রগাঢ় দার্শনিক তত্ত্ব আছে৷ সেজন্য এটিকে বিবর্তন সম্পর্কিত তাঈ আহোমদের দর্শন শাস্ত্র বলা যায়। এই শাস্ত্রটির বিষয়বস্তুকে তিনটি ভাগে ভাগ করা যায়। প্রথমটি হল আই সিং লাও অর্থাৎ শব্দের অধিষ্ঠাত্রী আইয়ের বন্দনা। দ্বিতীয় ভাগে বিশ্ব ব্রহ্মাণ্ডের উৎপত্তি এবং বিবর্ত্তনের বর্ণনা এবং তৃতীয় ভাগটিতে তাঈ আহোমদের উৎপত্তি সম্পর্কে বর্ণনা সংবলিত করা হয়েছে।

আদি পেঞ কা কা
-------------

বৃহৎ আকারের একটি আদি পেঞ কা কা লেখা হয়েছিল এবং সেটির একটি অতি ক্ষুদ্র অংশ হল এই প্রবন্ধে উল্লিখিত ' লিৎ লাই পেঞ কা কা' টি। এটি তাঈ আহোম সংস্কৃতির একটি উজ্জ্বল নিদর্শন।

সাহিত্য
-------

লিৎ লাই পেঞ্ কা কার প্রথম ভাগে থাকা আই সিং লাও লিৎ মুৎটি অতি উচ্চ খাপের গীতি কবিতা এবং শাস্ত্রটি নিজেই একটি অতি উচ্চমানবিশিষ্ট সুসাহিত্য। এটি ৫৬৫-৫৭০ খ্রিস্টাব্দের মধ্যে মুং রি মূং রামে লেখা হয়েছিল বলে অনুমান করা হয়।

দর্শন এবং বিজ্ঞান
-----------------

বিশ্ব ব্রহ্মাণ্ডের উৎপত্তি সম্পর্কে দার্শনিক তত্ত্বসমূহে দেওয়া ব্যাখ্যা মতে, ভগবান কোনো এক মূহুর্ত্তে প্রয়োজন বোধ করে বিশ্ব ব্রহ্মাণ্ডর সৃষ্টি করেন এবং নির্ধারিত নীতি নিয়ম মতে চলতে থাকায় নিজেই আত্মগোপন করে থাকেন। অন্যদিক দিয়ে বৈজ্ঞানিক তত্ত্ব মতে, যান্ত্রিক প্রক্রিয়ার ফলস্বরূপ বিশ্ব ব্রহ্মাণ্ডের সৃষ্টি হচ্ছে এবং সেখানে এক ভগবানের করার মত কিছু নেই। কিন্তু লিৎ লাই পেঞ কা কাই একটি নতুন তত্ত্ব তুলে ধরে বলেছে যে সেই ভগবানের কামনার ফলস্বরূপ বিশ্ব ব্রহ্মাণ্ডর সৃষ্টি হয়েছিল। আজকাল বিজ্ঞানে বলে যে সূর্য্যের কাছ দিয়ে অন্য একটি নক্ষত্র পার হয়ে যাওয়ায় আন্ত:আকর্ষণের ফলে পৃথিবী সহ অন্য গ্রহসমূহের সৃষ্টি হয়েছিল। পেঞ কা কা মতে একটি গোলাকার বস্তুর মধ্যে হওয়া উদগীরণের ফলস্বরূপ বিশ্ব ব্রহ্মাণ্ডর সৃষ্টি হয়েছে। তারপর (১) শক্তির উৎপত্তি, (২) মধ্যাকর্ষণ, (৩) প্রতিধ্বনি, (৪) শব্দ, (৫) জল, (৬) জলবায়ু, ৬-ক) মাটি ইত্যাদির সৃষ্টি হয়েছে। প্রথমে জল তারপর জীবের সৃষ্টি বলে পেঞ কা কার সূত্রই বলে। সেজন্য পেঞ কা কা একটি উচ্চ খাপের দর্শন শাস্ত্র তথা বিজ্ঞানগ্রন্থ।

সাথে দেখুন
----------

* আহোম সাম্রাজ্য
* আসামের পর্যটনস্থলসমূহ

তথ্যসূত্র
---------

1. ↑  Chonnabot, Mahāwitthayālai Mahidon Sathāban Wičhai Phāsā læ Watthanatham phư̄a Phatthanā (২০০১)। *Abstracts: the 11th annual Southeast Asian Linguistics Conference : 16-18 May 2001 at Royal River Hotel, Bangkok* (ইংরেজি ভাষায়)। Institute of Language and Culture for Rural Development, Mahidol University। আইএসবিএন 9789748837918।
2. 1 2  *Tai Culture: International Review on Tai Cultural Studies* (ইংরেজি ভাষায়)। SEACOM Sud̈ostasien-Gesellschaft। ২০০১।
3. 1 2  Gogoi, Pushpa (১৯৯৬)। *Tai of North East India* (ইংরেজি ভাষায়)। Chumphra Printers and Publishers।
4. ↑  লিট্ লাই পেঞ কা কা-অসমীয়া অনুবাদ-নগেন হাজরিকা

বহিঃসংযোগ
---------
**থু থিম নতুন শহর এলাকা**  (খাই ôô đô thị thủ Thêêm) হল *হো চি মিন সিটি*-এর "জেলা ২"-এর অন্তর্গত একটি ৬.৫৭ বর্গকিলোমিটার (১৬২০ একর) আয়তনের নগর পুনর্বাসন প্রকল্পে নির্মিত নতুন শহর। এই শহর এলাকাটি বর্তমানে নির্মাণাধী।

অবস্থান
-------

থু থিম এলাকাটি জেলা ২ নামে পরিচিত পৌর বিভাগের অন্তর্গত সাইগন নদীর পাড়ে অবস্থিত। হো চি মিন সিটির কেন্দ্রীয় ব্যবসায়িক জেলা ১ -এর বিপরীত দিকে সাইগন নদীর অপর পাড়ে জেলা ৭ এবং বিন তান জেলায় এই নতুন নগরটি অবস্থিত। হো চি মিন সিটির ৯ নং জেলার সাথে এর সীমান্ত রয়েছে।

ইতিহাস
------

পুনর্বাসন জন্য এই প্রকল্পের অনুমোদন আগে, "থু থিম" এলাকাটি ছিল হো চি মিন সিটির সবচেয়ে ঘনবসতিপূর্ণ এলাকার মধ্যে একটি এবং এটি ১৭৫১ সালে প্রতিষ্ঠিত শহরের কেন্দ্রীয় বাজারের অন্তর্ভুক্ত ছিল।  ২০০২ সালে শুরু হয় পুনর্বাসন এবং প্রায় এক দশক ধরে অব্যাহত থাকে এই পুনর্বাসন। এই সময়ের মধ্যে প্রায় ১৪-১৫ হাজার ঘরবাড়ি নতুন উন্নয়ন এলাকাতে স্থানান্তরিত এবং পুনর্বাসন করা হয়। 

নতুন এই শহরের জন্য মহা-পরিকল্পনা অনুযায়ী হো চি মিন সিটির কেন্দ্রীয় ব্যবসা জেলার সঙ্গে "জেলা ২" সংযোগ ঘটাবে সাইগন নদী জুড়ে নির্মিত বিভিন্ন সেতু এবং নদীর তলদেশে নির্মিত সুড়ঙ্গ। বর্তমানে ১৯৯৮ সালে নির্মাণ শুরু হওয়া সুড়ঙ্গের নির্মাণ কাজ সমাপ্ত হয়েছে। ২০০৩ সালে, "সাসাকি অ্যাসোসিয়েটস" এই নতুন শহরের পরিকল্পনা করার জন্য একটি আন্তর্জাতিক নকশা প্রতিযোগিতা জিতেছিল।

প্রকল্পটি কয়েকটি পর্যায়ে পরিচালিত হচ্ছে এবং বিনিয়োগ মূলধনের উপর নির্ভর করে ১৫ বছরের মধ্যে সম্পন্ন করা হবে।

শহুরে বিন্যাস
-------------

থু থিম নতুন শহর এলাকা'টি প্রায় ৭ বর্গ কিলোমিটার শহুরে এলাকায় জুড়ে অবস্থান করছে এবং এই শহর এলাকার বেশ কয়েকটি বিভাগ রয়েছে: যথা- বাসস্থান, পুল, পার্ক এবং অফিসের জন্য আলাদা আলাদা বিভাগ। এখানে প্রায় সব ভবন ১০ থেকে ৪০ তলা পর্যন্ত। শহরটির নির্মাণ একবার সম্পন্ন হলে, এই নতুন শহুরে এলাকাটি "জেলা ১" -এর পরিবর্তে হো চি মিন সিটির কেন্দ্র হিসেবে গড়ে উঠবে। এই নতুন শহুরে এলাকাটি শহরের আশেপাশের বিদ্যমান শহরতলীর সঙ্গে বিভিন্ন সেতু এবং একটি ৬-লেন বিশিষ্ট সুড়ঙ্গ দিয়ে সংযুক্ত।

থু থিম নতুন শহর এলাকে যুক্তকারী সাইগন নদীতে  থু থিম টানেল

আরও দেখুন
---------

* হো চি মিন সিটি-ট্রুং লুং এক্সপ্রেসওয়ে

তথ্যসূত্র
---------

1. ↑  "www.thuthiem.hochiminhcity.gov.vn"। ২৮ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৮ মে ২০১৭।
2. ↑  Diaz, Catherine A. (জুন ২০০২)। "Temporary Upgrading: How Permanent Are the Results? A Case Study of Strategies to Improve Tenure in Ho Chi Minh City" (পিডিএফ)। *Master's Thesis*। Massachusetts Institute of Technology। পৃষ্ঠা 42। সংগ্রহের তারিখ ২৪ এপ্রিল ২০১৫। [*স্থায়ীভাবে অকার্যকর সংযোগ*]
3. ↑  Harms, Erik। "Thủ Thiêm"। *New Urban Vietnam*। সংগ্রহের তারিখ ২৫ এপ্রিল ২০১৫।
4. ↑  "Displaced HCM City residents relocated to new apartments"। *Vietnam Breaking News*। Vietnam News। জুন ২০১১। ১৭ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০১৫।
5. ↑
বাংলাদেশ পৃথিবীর অন্যতম বৃহৎ বদ্বীপ। এর উপর দিয়ে পদ্মা, মেঘনা, যমুনা, ব্রক্ষপুত্র, শীতলক্ষ্যা, কর্ণফুলী প্রভৃতি নদী প্রবহমান। বাংলাদেশের ভূমি উত্তর হতে দক্ষিণ দিকে ক্রমশ ঢালু। ফলে উক্ত নদনদী এবং এদের শাখানদী ও উপনদীগুলোও উত্তর হতে দক্ষিণ দিকে বঙ্গোপসাগর অভিমুখে প্রবাহিত হয়। এ দেশের উত্তর-পূর্ব ও দক্ষিণ-পূর্বাংশের পাহাড়ি এলাকা ব্যতীত প্রায় সমগ্র এলাকাই এ সব নদনদী বাহিত পললে গঠিত।

বাংলাদেশের ভূ-উতপত্তি ও গঠনের ইতিহাস
------------------------------------

মাটির উৎপত্তি ও গঠনের সময়ানুক্রমিক দিক হতে বিবেচনায় বাংলাদেশের মৃত্তিকার উৎপত্তি ও গঠনে তথা ভূ-প্রকৃতিকে প্রধানত তিন ভাগে ভাগ করা যেতে পারে। যেমন:
১) টারশিয়ারে যুগে গঠিত পাহাড়সমূহ
২) প্লাইস্টোসিন কালের সোপান সমূহ
৩) সাম্প্রতিক কালের প্লাবন সমভূমি 

### টারশিয়ারি যুগের গঠিত পাহাড়সমূহ

টারশিয়ারি যুগে হিমালয় পর্বত উত্থিত হওয়ার কালে এ সকল পাহাড়ি এলাকার পাদভুমি ও ভরাটকৃত গিরিখাত মূলত এদের ক্ষয়িত কণায় গঠিত এবং দির্ঘকালের প্রাকৃতিক প্রভাবে এ সকল পাহাড়ি এলাকার উচ্চতা কমছে এবং এগুলোর ক্ষয়িত অংশ সংলগ্ন এলাকা ভরাট হয়ে নতুন মৃত্তিকার সমতল ভূমি সৃষ্টি করছে। এ সকল পাহাড় বেলে পাথর, স্লেট পাথর ও কর্দমের সংমিশ্রণে গঠিত। মায়ানমারের দিক হতে গিরিজনি আলোড়নের প্রভাবে ও ধাক্কায় সম্ভবত রাঙ্গামাটি, খাগড়াছড়ি, বান্দরবান, চট্টগ্রাম, সিলেট, মৌলভীবাজার, হবিগঞ্জ এবং পাহাড়ি এলাকাগুলোর সৃষ্টি হয়। আসামের লুসাই ও মায়ানমারের আরাকান এলাকার পাহাড়ের সাথে এদের মিল দেখা যায়।

### প্লাইস্টোসিনকালে গঠিত সোপানসমূহ

অনুমান করা হয় যে, প্লাইস্টোসিস যুগের (খ্রিষ্ট জন্মের ১৫,০০০ বছর কাল পূর্ব পর্যন্ত) অন্তঃ বরফগলা পানিতে বন্যার সৃষ্টি হয়ে বাংলাদেশের উত্তর-পশ্চিমাংশে সুবিশাল বরেন্দ্রভূমি, মধ্যভাগের মধুপুর ও ভাওয়ালের গড় এবং কুমিল্লার লালমাই এর উঁচু ভূমি গঠিত হয়। এ অঞ্চলগুলোর মাটি লাল ও ধূসর এবং এগুলো সহজেই চেনা যায়।

### সাম্প্রতিককালের প্লাবন সমভূমি

বাংলাদেশের অধিকাংশ এলাকাই নদনদী ও এদের শাখা প্রশাখা বাহিত পললে গঠিত। এর আওতায় -   

ক) কুমিল্লার সমভূমি - চাঁদপুর, কুমিল্লা, ব্রাহ্মণবাড়িয়া, লক্ষীপুর, ফেনী ও হবিগঞ্জ জেলার কিছু অংশ।
  
খ) সিলেট অববাহিকা - সিলেট, সুনামগঞ্জ ও হবিগঞ্জ জেলার অধিকাংশ এবং কিশোরগঞ্জ ও নেত্রকোণা জেলার পূর্ব দিলের অংশ।
  
গ) পাদদেশীয় পললভূমি - উত্তর পশ্চিমাংশের বৃহত্তম রংপুর, দিনাজপুর জেলার কিছু অংশ হিমালয় পর্বত হতে আনীত পললে গঠিত।
  
ঘ) গঙ্গা, ব্রহ্মপুত্র, মেঘনা প্লাবন সমভূমি - এটি বাংলাদেশের মূল প্লাবন সমভূমি বৃহত্তর ঢাকা, কুমিল্লা, ময়মনসিংহ, টাঙ্গাইল, পাবনা, রাজশাহীর অংশবিশেষ নিয়ে এক বৃহত্তর এলাকা।
  
ঙ) বদ্বীপ অঞ্চলীয় সমভূমি - দক্ষিণ পশ্চিম অঞ্চল বৃহত্তম কুষ্টিয়া, যশোর,নড়াইল, ফরিদপুর, বরিশাল, পটুয়াখালী অঞ্চলের সমুদয় অংশ এবং রাজশাহী, পাবনা ও ঢাকা অঞ্চলের কিছু অংশ।
  
চ) চট্টগ্রামের উপকূলীয় সমভূমি - ফেনী নদী হতে কক্সবাজারের দক্ষিণ পর্যন্ত বিস্তৃত।

তথ্যসূত্র
---------

* Geotechnical Engineering, Text Book written by Engineer Anwar Hossain, Haque Publications

বহিঃসংযোগ
---------

* বাংলাপিডিয়ায় *বাংলাদেশের মৃত্তিকা* উইকিউপাত্তে এটি সম্পাদনা করুন
**শৈশবকালীন অতিস্থূলতা** হচ্ছে একটি শৈশবকালীন স্বাস্থ্যগত অবস্থা যেখানে শরীরের অতিরিক্ত মেদ শিশু-কিশোরের স্বাস্থ্য ও ভালো থাকার উপর নেতিবাচক প্রভাব ফেলে। যেহেতু সরাসরি মেদের পরিমাণ নির্ণয় করা কষ্টসাধ্য, তাই অতিস্থুলতা নির্ণয়ে প্রায় সময়ই বিএমআই ব্যবহৃত হয়। শিশুদের অতিস্থুলতার ব্যাপকতা বৃদ্ধি পাওয়ায় ও এর প্রচুর নেতিবাচক স্বাস্থ্যগত প্রভাবের কারণে শৈশবকালীন অতিস্থুলতা জনস্বাস্থ্যের জন্য অন্যতম উদ্বেগের বিষয়। এ সংক্রান্ত আলোচনায় সচারচর ‘অতিস্থুলতা’ পরিভাষার বদলে ‘ওজন বেশি’ শব্দগুচ্ছের চল বেশি। বিশেষ করে প্রকাশ্য আলোচনায় অপমানসূচক অবস্থা এড়াতে এর ভূমিকা আছে। শিশুর লৈঙ্গিক বৈশিষ্টের সাথে অতিস্থুলতার ব্যাপকতার তারতম্য দেখা যায়।

স্বাস্থ্যের উপর প্রভাব
----------------------

### মানসিক

অতিস্থুল শিশুদের মধ্যে প্রথম যে সমস্যাটি দেখা যায় তার মধ্যে অন্যতম হচ্ছে আবেগঘটিত ও মানসিক। অতিস্থুল শিশুরা প্রায় সময়ই তাদের সহপাঠীসহ আশেপাশের মানুষের দ্বারা উৎপীড়ন বা বুলিংয়ের স্বীকার হয়। অনেক ক্ষেত্রে এ ধরনের শিশুরা তাদের পরিবারের সদস্যদের দ্বারাও নিগৃহীত ও বঞ্চিত হয়ে থাকে। বাঁধাধরা বৃদ্ধির কারণে এ ধরনের শিশুরা অনেক সময় কম আত্মশ্রদ্ধা এবং বিষণ্ণতা নিয়ে বড় হতে থাকে।

### শারীরিক

শৈশবকালী অতিস্থুলতা জীবনের হুমকিস্বরূপ বিভিন্ন ধরনের জটিলতার কারণ হতে পারে যার মধ্যে রয়েছে ডায়াবেটিস, উচ্চ রক্তচাপ, হৃদরোগ, ঘুমের সমস্যা, ক্যান্সার, এবং অন্যান্য রোগ-ব্যাধি। অতিস্থুলতার কারণে ঝুঁকি বৃদ্ধি পায় এমন আরও কিছু রোগের মধ্যে বৃক্কের বিভিন্ন রোগ, অকাল বয়ঃসন্ধি বা রজঃচক্রের শুরু, খাবার গ্রহণে অনীহা, ত্বকের সংক্রমণ, হাঁপানি ও অন্যান্য শ্বসীয় সমস্যা।
দই ও আচারের সাথে থেপলা।
**থেপলা** (গুজরাটি: થેપલા) হল এক নরম ভারতীয় রুটিজাতীয় খাবার যা সাধারণত গুজরাটি রন্ধনশৈলীর অন্তর্গত।

এটি সাধারণত প্রাতঃরাশ হিসাবে খাওয়া হয়, বা জলখাবার হিসাবেও খাওয়া যেতে পারে। এটি পার্শ্ব‌ খাবার হিসাবে বা শেষ বিকেলে জলখাবার হিসাবেও পরিবেশন করা যেতে পারে। থেপলা গমের আটা, বেসন (বেসন), মেথি ( মেথি পাতা) এবং অন্যান্য মশলা দিয়ে তৈরি করা যেতে পারে। দই, লাল রসুনের চাটনি এবং ছুন্দো (মিষ্টি আমের আচার) এর সাথে থেপলা খাওয়া হয়।

প্রকার
------

বিভিন্ন উপাদান সহযোগে বিভিন্ন প্রকারের থেপলা রান্না করা হয়। থেপলার সাধারণ উপাদানের মধ্যে রয়েছে মেথি, মুলো এবং লাউ। থেপলা আলুমাখা, মিশ্র শাকসবজি বা রসুন দিয়েও তৈরি করা যেতে পারে। ঐতিহ্যবাহী এই খাবারের সবচেয়ে জনপ্রিয় সংস্করণ হল মেথি থেপলা।

চাপাতি এবং থেপলার মধ্যে পার্থক্য
--------------------------------

চাপাতি সম্পূর্ণভাবে সাদা ময়দা (সূক্ষ্ম) দিয়ে তৈরি করা হয়। চাপাতি একটি দৈনন্দিন খাবার, সাধারণত তেল বা ঘি ছাড়াই রান্না করা হয় এবং চাপাতি সেঁকে নেওয়ার পর তাকে খোলা শিখায় রান্না করে ফুলিয়ে তোলা হয়। চাপাতির উপরে কিছু ঘি ছড়িয়ে দেওয়া হয়। থেপলায় প্রধানত বিভিন্ন শস্য উপাদান থাকে, বিশেষত ছোলা এবং বাজরের ময়দা যোগ করে পুরো গমের আটা দিয়ে থেপলা তৈরি করা হয়। যখন দূর ভ্রমণের খাবার হিসাবে থেপলা তৈরি করা হয় তখন ময়দায় জলের পরিবর্তে দুধ, অতিরিক্ত ঘি/তেল দিয়ে একটি শক্ত ময়দার মণ্ড তৈরি করা হয়। এর ফলে বানানো থেপলা অনেকদিত ভালো থাকে।

তথ্যসূত্র
---------

1. ↑  "Thepla Recipe: How to Make Thepla"। *recipes.timesofindia.com* (ইংরেজি ভাষায়)। সংগ্রহের তারিখ ২০১৮-০৪-২৮।
2. 1 2  "mooli thepla recipe, how to make mooli thepla recipe | radish thepla recipe"। *www.vegrecipesofindia.com* (ইংরেজি ভাষায়)। সংগ্রহের তারিখ ২০১৮-০৫-০১।
3. ↑  How to make authentic Gujarati thepla:
4. ↑  "methi thepla recipe, how to make gujarati methi thepla recipe | methi recipes"। *www.vegrecipesofindia.com* (ইংরেজি ভাষায়)। সংগ্রহের তারিখ ২০১৮-০৫-০১।
5. ↑  "lauki thepla recipe | dudhi na thepla recipe | gujarati lauki thepla recipe"। *www.vegrecipesofindia.com* (ইংরেজি ভাষায়)। সংগ্রহের তারিখ ২০১৮-০৫-০১।
6. ↑  Bored of roti, try methi thepla:
**ডোরিন লিউ** একজন সিঙ্গাপুরের মহিলা ব্যবসায়ী ও সমাজসেবী।

ডোরিন লিউ ১৯৭০ সালে বার্মিংহাম বিশ্ববিদ্যালয় থেকে অর্থনীতি, রাজনীতি ও সমাজবিজ্ঞানে ডিগ্রি অর্জন করেন। লিউ ওয়ার্ল্ড সায়েন্টিফিক পাবলিশিংয়ের ব্যবস্থাপনা পরিচালক যা তিনি ১৯৮১ সালে সিঙ্গাপুরে সহ-প্রতিষ্ঠা হিসাবে প্রতিষ্ঠা করেছিলেন। তিনি আন্তর্জাতিক মহিলা ফোরামের কোষাধ্যক্ষ। তিনি সিঙ্গাপুরের প্রকাশনা সংস্থার সভাপতির দায়িত্ব পালন করেছেন। তিনি সিঙ্গাপুর-ব্রিটিশ বিজনেস কাউন্সিলের প্রকাশনা কমিটির সভাপতি ছিলেন। তিনি মুদ্রণ ও প্রকাশনা উপদেষ্টা কমিটির সভাপতির দায়িত্বও পালন করেছেন। লিউ ১৯৯০ সালে এন্টারপ্রেনারশিপ ডেভেলপমেন্ট সেন্টার কর্তৃক আয়োজিত এন্টারপ্রেনারশিপ এক্সিলেন্স অ্যাওয়ার্ড পেয়েছেন। তিনি আরবিএস কাউটস এবং ফিনান্সিয়াল টাইমস দ্বারা আয়োজিত ২০১০ সালে এশিয়ার মহিলাদের জন্য এন্টারপ্রেনার অফ দ্য ইয়ার অ্যাওয়ার্ড পেয়েছিলেন। ২০১৪ সালে, তার স্বামী কোক খু ফুয়ার সাথে তিনি বার্মিংহাম বিশ্ববিদ্যালয়ের নতুন লাইব্রেরিতে ১ মিলিয়ন ই-বুক অনুদান দিয়েছিলেন।

তথ্যসূত্র
---------

1. ↑  Doreen Liu (২০১২-১১-০৮)। "Doreen Liu | Asia Pacific Entrepreneurship Awards, Singapore"। *Apea.sg*। ২০১৬-০৩-০৭ তারিখে মূল থেকে আর্কাইভ করা। সংগ্রহের তারিখ ২০১৬-০২-২৯।
2. ↑  "Singapore business leaders donate £1 million for new library"। *Birmingham.ac.uk*। ২০১৪-১১-০৬। সংগ্রহের তারিখ ২০১৬-০২-২৯।
3. ↑  "Buzz" (পিডিএফ)। *Intranet.birmingham.ac.uk*। জানুয়ারি ২০১৫। ২০১৫-০২-০৭ তারিখে মূল (PDF) থেকে আর্কাইভ করা। সংগ্রহের তারিখ ২০১৬-০২-২৯।
**শৈলধর বরুয়া** (ডিসেম্বর ১৯৪১ – ১০ জানুয়ারি ২০১০) একজন বিখ্যাত ভারতীয় চলচ্চিত্র প্রযোজক। তিনি অসমীয়া চলচ্চিত্র প্রযোজনা করেছিলেন। তিনি চলচ্চিত্র পরিচালক জাহ্নু বরুয়ার সাথে কয়েকটি শ্রেষ্ঠ অসমীয়া চলচ্চিত্র যেমন *হালধীয়া চরা বাওধান খায়* এবং *সাগরলৈ বহু দূর* নির্মাণ করেছিলেন। তাঁদের যৌথ নির্মাণ করা চলচ্চিত্রসমূহ বহু জাতীয় তথা আন্তর্জাতিক পুরস্কার এবং সম্মান লাভ করেছে।

প্রারম্ভিক জীবন এবং শিক্ষা
--------------------------

১৯৪১ সাল ডিসেম্বর মাসে ব্রিটিছ ভারতের অন্তর্গত আসামের উত্তর গুয়াহাটিত শৈলধর বরুয়ার জন্ম হয়েছিল। তাঁর পিতা পদ্মধর বরুয়া এবং মাতা মাণরেখা বরুয়া। তাঁর তিন ভাই এবং একজন বোন ছিল। তিনি গুয়াহাটিতে অবস্থিত কটন কলেজিয়েট সরকারী উচ্চতর মাধ্যমিক বিদ্যালয়তে শিক্ষা গ্রহণ করেছিলেন। তারপরে তিনি গুয়াহাটি বিশ্ববিদ্যালয়ের অন্তর্ভুক্ত প্রাগজ্যোতিষ মহাবিদ্যালয় থেকে বিজ্ঞান বিভাগের স্নাতক ডিগ্রী লাভ করেন।

কর্মজীবন
--------

তিনি পরিচালক জাহ্নু বরুয়ার কয়েকটি চলচ্চিত্র প্রযোজনা করেছিলেন। এই ছবিসমূহ জাতীয় চলচ্চিত্র পুরস্কার সহ বহু জাতীয় এবং আন্তর্জাতিক পুরস্কার লাভ করতে সক্ষম হয়েছিল। তিনি ২০০৫ সালে দূরদর্শনের জন্য *শ্রুতিমধুর* নামের ধারাবাহিক একটি নির্মাণ করেছিলেন। চলচ্চিত্র নির্মাণ ছাড়া তিনি একজন খেলোয়াড় এবং সাংস্কৃতিক কর্মী ছিলেন। তিনি বন্ধুবর্গের সাথে এক সামাজিক-সংস্কৃতিক ক্লাব *কৃষ্টি বিকাশ সংঘ* প্রতিষ্ঠা করেছিলেন। তিনি আসাম গণসংযোগ এবং গবেষণা প্রতিষ্ঠানের প্রতিষ্ঠাতা অধ্যক্ষ ছিলেন। পরে এই প্রতিষ্ঠানের সঞ্চালক পদ লাভ করেছিলেন।

মৃত্যু
------

২০১০ সালের ১ জানুয়ারি তারিখে তাঁকে গুয়াহাটিস্থিত ইন্টারন্যাশনাল হস্পিটালে ভর্তি করা হয়েছিল। তিনি ডায়েবেটিস এবং হৃদরোগে ভুগছিলেন। ১০ জানুয়ারি তারিখে দিনের ২ টো ৩০ মিনিটে তাঁর মৃত্যু হয়। আসামের মুখ্যমন্ত্রী তরুণ গগৈ নিজে তাঁর মৃত্যুে শোক প্রকাশ করেছিলেন। তাঁর নশ্বরদেহ তাঁর পাণবাজারস্থিত কার্যালয় বরুয়া মেডিকজ, আসাম গণসংযোগ ও গবেষণা প্রতিষ্ঠান এবং রবীন্দ্র ভবনে গুণমুগ্ধদের অন্তিম শ্রদ্ধাজ্ঞাপনের জন্য রাখা হয়েছিল। ২০১০ সালের ১১ জানুয়ারি তারিখে নবগ্রহ শ্মশানে তাঁর অন্তিম সংস্কার সম্পন্ন হয়েছিল।

চলচ্চিত্র তালিকা
----------------

* *পাপরি*, ১৯৮৬
* *হালধীয়া চরা বাওধান খায়*, ১৯৮৮
* *ফিরিঙতি, ১৯৯১*
* *সাগরলৈ বহু দূর*, ১৯৯৫
* *কুশল*, ১৯৯৮
* *পখী*, ২০০০
* *কণিকার রামধেনু*, ২০০৩
* *তরা*, ২০০৪

তথ্যসূত্র
---------

1. ↑  "Portrait of an Idealist"।
2. 1 2 3 4 5  "Assamese film producer Sailadhar Baruah passes away"। Merinews। ১২ জানু ২০১০। ১৩ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১০।
3. 1 2 3  Staff reporter (১২ জানু ২০১০)। "CM condoles death of Sailadhar Baruah"। *The Assam Tribune*। ১৯ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১০।
**বুদ্ধদেব দাস গুপ্ত** (১ ফেব্রুয়ারি ১৯৩৩ - ১৫ জানুয়ারি ২০১৮) একজন ভারতীয় শাস্ত্রীয় সংগীতশিল্পী যিনি সরোদ অভিনয় করেছিলেন।  তিনি ভারতের কলকাতায় থাকতেন। তিনি নিমস রেকর্ডস ' *দ্য রাগা গাইড* ' এর অন্যতম শিল্পী ছিলেন।

প্রথম জীবন এবং প্রশিক্ষণ
------------------------

বুদ্ধদেব দাস গুপ্ত জন্মগ্রহণ করেছিলেন ১৯৩৩ সালের ১ ফেব্রুয়ারি ভারতের ভাগলপুরে তাঁর মাতৃগৃহে বাবা-মা প্রফুল্ল মোহন দাশগুপ্ত এবং ভবানী দাশগুপ্তের জন্ম। তাঁর বাবা পেশায় জেলা ম্যাজিস্ট্রেট এবং সংগীতের আগ্রহী প্রেমী যদিও তিনি কখনও গান শিখেননি।

১৯৮৮ সালে অনুষ্ঠিত ম্যাট্রিক পরীক্ষায় দাস গুপ্ত দ্বিতীয় স্থান অর্জন করেছিলেন। তারপরে তিনি শিবপুরের বেঙ্গল ইঞ্জিনিয়ারিং এবং সায়েন্স ইউনিভার্সিটিতে মেকানিকাল ইঞ্জিনিয়ারিং পড়েন এবং সেখানেও দ্বিতীয় স্থানে এসেছিলেন। জীবনের অনেক পরে, ২০১০ সালের ১৬ ফেব্রুয়ারি বিশ্ববিদ্যালয় তাঁকে সম্মানসূচক ডি.লিট ডিগ্রি প্রদান করে।

খুব অল্প বয়সেই বুদ্ধদেব সরোড বাদক রাধিকা মোহন মৈত্রের কাছ থেকে সরোদ পাঠ গ্রহণ শুরু করেছিলেন। অল ইন্ডিয়া রেডিওতে তাঁর প্রথম প্রোগ্রামটি ছিল অতিথি শিল্পী হিসাবে। তিনি শেষ পর্যন্ত অল ইন্ডিয়া রেডিওতে ১৭টিরও বেশি জাতীয় প্রোগ্রাম পরিবেশন করেছিলেন।

সংবর্ধনা
--------

২০১১ সালে, দাস গুপ্তকে ভারত সরকার পদ্মশ্রী অফার করেছিল, তবে "দিনটি অনেক দেরি হয়ে গেছে" বলে তিনি তা প্রত্যাখ্যান করেছিলেন। ২০১২ সালের জানুয়ারিতে তাঁকে পদ্মভূষণ ভূষিত করা হয়েছিল।  ১৯৯৩ সালে তিনি সংগীত নাটক আকাদেমি এবং ২০১১ সালে সংগীত নাটক আকাদেমি ঠাকুর রত্ন পেয়েছিলেন।

আত্মজীবনী
---------

তাঁর আত্মজীবনী *বামনের চন্দ্রস্পর্শিলাস* (যার অর্থ: "বামনের চাঁদ স্পর্শ করার ইচ্ছা"), পর্যায়ক্রমে একটি বাংলা ম্যাগাজিন "দিশা "তে প্রকাশিত হয়েছিল এবং এটি ২০০৪ (অংশ-প্রথম) এবং ২০১০ সালে বই আকারে প্রকাশিত হয়েছিল। অংশ -২)। তিনি ভবানিসঙ্কর দাশগুপ্ত, অনির্বাণ দাশগুপ্ত, অবনীন্দ্র মৈত্র, জয়দীপ ঘোষ, অতনু রক্ষিত প্রমুখ।

মৃত্যু
------

দাস গুপ্ত দক্ষিণ কলকাতায় তাঁর বাসভবনে কার্ডিয়াক অ্যারেস্টের ১৫ জানুয়ারি 2018 এ মারা যান। তাঁর বয়স ছিল ৮৪। তিনি গত কয়েক বছর ধরে শ্বাসকষ্টে ভুগছিলেন। মৃত্যুকালে তিনি স্ত্রী ও দুই পুত্র রেখে গেছিলেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায় বলেছেন যে তাঁর মৃত্যু শাস্ত্রীয় সংগীতের ক্ষেত্রে একটি শূন্যতা তৈরি করেছে। "শাস্ত্রীয় সংগীতের জগতের জন্য একটি বড় ক্ষতি। শান্তিতে বিশ্রাম দিন। তিনি তার পরিবারের প্রতি সমবেদনা জানিয়েছেন, "তিনি টুইট বার্তায় বলেছিলেন।

তথ্যসূত্র
---------

1. ↑  Hunt, Ken। "Buddhadev Das Gupta"। Allmusic। সংগ্রহের তারিখ ২ মে ২০১০।
2. ↑  "Padma Awards"। pib। ২৭ জানুয়ারি ২০১৩। সংগ্রহের তারিখ ২৭ জানুয়ারি ২০১৩।
3. ↑  "Indian Express : Sarod Maestro Pt Buddhadev Dasgupta passes away"।

বহিঃসংযোগ
---------

* প্রাতিষ্ঠানিক ওয়েবসাইট
* Articles.timesofindia.indiatimes.com  ওয়েব্যাক মেশিনে আর্কাইভকৃত ২০১২-১১-০৪ তারিখে
* Raga.com
* Parabaas.com
আমেরিকার পুনঃ বীমা গ্রুপের লোগো
**পুনঃবীমা** হল একটি বীমা কোম্পানির কাছ থেকে অন্য একটি বীমা কোম্পানির আংশিক বা পূর্ন বীমাদাবির দায় সহ বীমা কিনে নেওয়া। একটি বীমা কোম্পানি তার সকল গ্রাহকের বীমাদাবি পরিশোধের সক্ষম নাও হতে পারে কিংবা বীমাদাবির সময় নগদ বা তরল অর্থ হাতে নাও থাকতে পারে। তাই ঝুঁকি ব্যবস্থাপনার অংশ হিসেবে একটি বীমা কোম্পানি এর বীমা সমূহ অন্য বীমা কোম্পানির কাছে বিক্রয় করে দিতে পারে কিংবা বীমা দাবির দায় ও ঝুঁকি বিনিময় করতে পারে। পুনঃবীমা প্রদানকারী কোম্পানি গ্রাহকের বীমাদাবির পূর্ন বা আংশিক অংশ প্রদান করার চুক্তিবদ্ধ হতে পারে। পূনঃবীমা করতে হলে বীমা ক্রয়কারী কোম্পানিকে পুনঃবীমা প্রিমিয়াম প্রদান করতে হয়।

পুনঃবীমা সাধারণত দুই প্রকার

* **ঐচ্ছিক পুনঃবীমাঃ** একটি বীমা কোম্পানি তার অধীনে প্রত্যেকটি বীমা আলাদা আলাদা ভিন্ন ভিন্ন কোম্পানির কাছে পুনঃবিক্রয় করার অধিকার রাখে। এভাবে বীমা কোম্পানি আলাদাভাবে প্রত্যেকটি বীমার চিনহিতকরন এবং পুনঃবীমার প্রক্রিয়াকে ঐচ্ছিক পুনঃবীমা বা প্রক্রিয়াগত বীমা বলা হয়।
* **চুক্তিগত পুনঃবীমাঃ** যদি কোন বীমা কোম্পানি তার অধীনে একজাতীয় প্রত্যেকটি বীমা অন্য একটি বীমা কোম্পানির কাছে পূর্নাংজ্ঞভাবে পূনঃবীমা করার চুক্তিবদ্ধ হয় তাহলে তাকে চুক্তিগত পুনঃবীমা বলা হয়।

কার্যপ্রনালী
------------

প্রায় প্রত্যেকটি বীমা কোম্পানিরই পুনঃবীমার প্রোগ্রাম থাকে। পুনবীমার উদ্দেশ্য হল বীমা কোম্পানির ঝুঁকি কমিয়ে অন্য একটি বীমা কোম্পানিতে ঝুঁকি স্থানান্তরিত করা। এই পুনঃবীমা প্রক্রিয়াটি একক কিংবা দলগত উভয়ভাবে করা হয়ে থাকে। একটি বিমাকারী প্রতিষ্ঠান কর্তৃক সুরক্ষিত প্রোগ্রামের মধ্যে কত অংশ পুনঃবীমা করা যেতে পাড়ে তা সাধারণত ঐ দেশের সরকার কর্তৃক নির্ধরিত হয়। পুনবীমার কিছু প্রক্রিয়াগত সুবিধা রয়েছে যেমন:

### ঝুঁকি স্থানান্তর

একটি বিমাকারী প্রতিষ্ঠান তার পলিসিগুলোর পূনঃবীমা করালে তার অনুমোদিত সীমার চেয়ে বেশি পলিসি গ্রহণ করতে সক্ষম হয়। এর প্রধান কার্যকারণ হল পূনঃবীমার ফলে সম্ভাব্য ঝুঁকির কিছু অংশ পুনঃবীমা প্রতিষ্ঠানের কাছে স্থানান্তরিত হয়ে যায় এবং এতে করে সম্ভাব্য ক্ষয়-ক্ষতির ক্ষতিপূরণের উল্লেখযোগ্য পরিমাণ অংশ পুনঃবীমা প্রতিষ্ঠানের কাছ থেকে পাওয়া যায়।

### নিষ্কন্টক আয়ের পথ

আরবিট্রেজ
---------

প্রকারভেদ
---------

তথ্যসূত্র
---------

1. ↑  Risk management and Insurance by Trieshman, Gustavson, Hoyt আইএসবিএন ০-৩২৪-১৮৩২০-৮
2. ↑  "Top 50 Reinsurers Revealed"। Insurance Networking News। ৩ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ 08/23/2013।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------

* The US Reinsurance Under 40s Group
* (ফরাসি) APREF Association des Professionnels de la Réassurance en France
* (ফরাসি) ENASS - École Nationale d'Assurances website,(French National School of Insurance)
* Captive Review Captive Review
* Reinsurance, by Gary Patrick
* Reinsurance Association of America
* Risk transfer, ILS, weather risk and reinsurance news and information from Artemis.bm
**পুণ্য শ্রীনিবাস** (তামিল: புண்ய ஸ்ரீநிவாஸ்) ভারতের একজন পেশাদার বীণা বাদক এবং কণ্ঠশিল্পী।

তিনি মাত্র ৬ বছর বয়স থেকেই সংগীত একাডেমি থেকে শ্রীমতি জয়লক্ষ্মীর নিকট থেকে সংগীতে দীক্ষিত হয়েছিলেন এবং এর পরে তিনি বিদূষী শ্রীমতি কমলা আসওয়াত্মার কাছ থেকে বীণা বাজানোর প্রশিক্ষণ নেন। শ্রীমতি কমলা আসওয়াত্মা হলেন খ্যাতিমান বীণা বাদক ই. গায়ত্রির মা। পুণ্য শ্রীনিবাস বর্তমানে সংগীত কলা আচার্য সুগুনা ভারদাচারীর কাছ থেকে কর্ণাটকীয় সংগীতের উন্নত দিকগুলি শিক্ষা গ্রহণ করছেন। তিনি ড. অগাস্টাইন পল এর মাধ্যমে পাশ্চাত্য শাস্ত্রীয় সংগীতের সংস্পর্শে আসেন। তাঁর স্বামী ডি. এ. শ্রিনিবাস একজন প্রতিভাবান মৃদাঙ্গম বাদক, তাঁর স্বামী সাধারণত তাঁর সংগীতানুষ্ঠানে তাঁর সাথে থাকেন।

কর্মজীবন
--------

তিনি ২০ বছর বয়সে অল ইন্ডিয়া রেডিওর একজন 'এ' গ্রেড শিল্পী হিসাবে অন্তর্ভুক্ত হন। ভারতের চেন্নাইয়ের সমস্ত প্রধান সভায় তিনি পরিবেশনা করেন, এছাড়াও তিনি হায়দরাবাদ, ত্রিবান্দ্রম, বেঙ্গালুরু, বোম্বে, দিল্লি, কলকাতা এবং বিদেশে ইউরোপ, বেলজিয়াম, মার্কিন যুক্তরাষ্ট্র, সিঙ্গাপুর, নিউ ইয়র্ক, লন্ডন, দুবাই, ফ্রান্স, ইসরায়েল এবং জেরুজালেম এর মতো দেশে ও শহরে তার প্রদর্শনী প্রসারিত করেছিলেন।

তিনি জর্জ হ্যারিসনের প্রযোজনায় তাঁর অ্যালবাম *চ্যান্টস*-এ বিশ্বখ্যাত সেতার সঙ্গীতের রচয়িতা পণ্ডিত রবি শঙ্করের সাথে পরিবেশনা করেছেন।

তিনি বিখ্যাত ভারতীয় তবলা বাদক ওস্তাদ জাকির হুসেইন, ব্রিটিশ সঙ্গীতজ্ঞ জন ম্যাকলাফ্লিন, আমেরিকান জাজ শিল্পী ম্যাথিউ গ্যারিসন এবং ভারতীয় ম্যান্ডোলিন বাদক ইউ. শ্রিনিবাসের সাথেও যৌথ পরিবেশনা করেছেন।

তিনি তাঁর গজল অ্যালবামগুলিতে গায়ক হরিহরণের পক্ষেও পরিবেশনা করেছেন এবং তাদের একটি অ্যালবাম *কলোনিয়াল কাজিনের* জন্য পরিবেশনা করেছেন।

আজ অবধি তিনি বীণা বাদক হিসাবে ৫০০০ রেকর্ডিং প্রকাশ করেছেন। তিনি তার বহুমুখী প্রতিভা এবং দ্ব্যর্থহীনতার জন্যও পরিচিত, এবং সম্প্রতি বেহালা বাদক ভি. এস. নরসিমহানের সাথে বাচের দ্বৈত বেহালা কনসার্টও করেছেন। তিনি এশিয়ার বিভিন্ন অঞ্চলের মহিলা শিল্পীদের অংশ গ্রহণে ধারণাগত জাপানি অ্যালবাম 'এশিয়ান মুজে' এর জন্য একটি সুরও রচনা করেছেন। তাঁর ব্যান্ড পঞ্চজন্যম এর মাধ্যমে তিনি বীণায় বিভিন্ন জনপ্রিয় সংগীতের ধারা নিয়ে এসেছেন।

তিনি "বীণা ইন বীণা" নামে একটি অ্যালবাম প্রকাশ করেছিলেন যেখানে ভারতীয় সঙ্গীত উপকরণ বীণাকে ভিন্ন মাত্রা দিয়েছিল এবং তা বিশ্বব্যাপী জনপ্রিয় হয়ে ওঠে। তিনি এই অ্যালবামটিকে অনুসরণ করে "সাউন্ড অফ সোয়ান" নামে আরেকটি অ্যালবাম প্রকাশ করেছিলেন।

তথ্যসূত্র
---------

বহিঃসংযোগ
---------

* Punya Srinivas official website
* The Hindu : Arts / Music : Great musical sensitivity  ওয়েব্যাক মেশিনে আর্কাইভকৃত ২৬ অক্টোবর ২০১২ তারিখে
* The Hindu : Friday Review Chennai / Music : Many meditative moments  ওয়েব্যাক মেশিনে আর্কাইভকৃত ২৯ জুন ২০০৯ তারিখে
* The Hindu : Friday Review Chennai / Columns : 'I go by the music, not the musician'  ওয়েব্যাক মেশিনে আর্কাইভকৃত ৩ আগস্ট ২০০৯ তারিখে
**কানুন-ই-বানোয়ান** (মহিলা কেন্দ্র) একটি ইরানী নারী অধিকার সংস্থা, যা ১৯৩৫ সালের ১৪ই অক্টোবর প্রতিষ্ঠিত হয়েছিল। এটি বাধ্যতামূলক হিজাবের বিরুদ্ধে কাশফ-ই হিজাব সংস্কারে গুরুত্বপূর্ণ ভূমিকা পালন করেছে।

রাষ্ট্রীয় সমর্থনে ১৯৩২ সালে দ্বিতীয় পূর্ব মহিলা কংগ্রেস নেতৃস্থানীয় নারী অধিকার সংস্থা জামিয়াত-ই নেসওয়ান-ই ভাতানখাহ দ্বারা সংগঠিত হয়েছিল। কংগ্রেস শেষ হওয়ার পর অবশ্য সংগঠনটি ভেঙে দেওয়া হয়। ইরানের রাজকীয় শাসন নারীর অধিকারকে সমর্থন করতে চেয়েছিল, যেহেতু এটি তাদের আধুনিকীকরণ কর্মসূচির একটি গুরুত্বপূর্ণ অংশ হিসাবে বিবেচিত হয়েছিল; যাইহোক, এটি নারী আন্দোলনের উপর নিয়ন্ত্রণ রাখতে চেয়েছিল।

১৯৩৫ সালে, মন্ত্রী আলী-আসগর হেকমত ইরানের নারী অধিকার আন্দোলনের নেতৃস্থানীয় প্রবীণ নারী অধিকার কর্মীদের ডেকেছিলেন এবং তাদের রাষ্ট্রীয় সমর্থনে একটি নতুন নারী অধিকার সংস্থা চালু করার প্রস্তাব দেন এবং তারা প্রস্তাবটি গ্রহণ করেন। হাজর তরবিয়াত সংগঠনের সভাপতি হন, এবং বেশ কয়েকজন বিশিষ্ট নারীবাদী সংগঠনের সদস্যা হন, তাদের মধ্যে খাদিজেহ আফজাল ভাজিরি এবং সেদিকেহ দৌলতাবাদী, ফারখরু পারসা এবং পারভিন ইতেসামি ছিলেন।

সংগঠনটি ইসলামিক পর্দার বিরুদ্ধে প্রচারণা চালায় এবং এর বিলুপ্তি প্রচার করে। এই প্রচারাভিযানটি পর্দার বিলুপ্তির জন্য স্থল প্রস্তুত করেছিল, যা রাজকীয় সরকার দ্বারা প্রস্তুত করা হয়েছিল। ১৯৩৪ সালে, সরকার ইতিমধ্যেই মেয়েদের বিদ্যালয়ে মহিলা শিক্ষকদের মধ্যে পর্দা নিষিদ্ধ করেছিল এবং ১৯৩৫ সালে, মহিলা শিক্ষার্থীদের অবগুন্ঠন মোচন করতে উত্সাহিত করা হয়েছিল। একই বছর, কানুন-ই-বানোয়ান রাষ্ট্রীয় সহায়তায় প্রতিষ্ঠিত হয় এবং অবগুন্ঠন মোচনের জন্য প্রচারণা চালায়। প্রধানত শিক্ষিত মধ্যবিত্ত ও উচ্চবিত্ত নারীদের সমন্বয়ে গঠিত সংগঠনের সদস্যরা ইতিমধ্যেই অবগুন্ঠন মোচনকে সমর্থন করেছিল এবং এর সদস্যরা তাদের সভায় উপস্থিত ছিলেন। ১৯৩৬ সালে যখন সরকার অবশেষে কাশফ-ই হিজাব সংস্কারের মাধ্যমে পর্দা উন্মোচন ও বিলুপ্তির শুরু করে, তখন কানুন-ই-বানোয়ান সংস্কারের আরও জনসমর্থক হিসেবে অংশগ্রহণ করে।

এটি ১৯৩৭ সালে কল্যাণ ও সামাজিক সেবার জন্য একটি প্রতিষ্ঠানে রূপান্তরিত হয়। কানুন-ই-বানোয়ান ইরানী নারী আন্দোলনকে ইরানী রাষ্ট্রে অন্তর্ভুক্ত করতে এবং পাহলভি যুগের অব্যাহত অস্তিত্ব রক্ষায় গুরুত্বপূর্ণ ভূমিকা পালন করেছিলেন। সমস্ত ইরানী নারী গোষ্ঠী আনুষ্ঠানিকভাবে ১৯৫৯ সালে ইরানের মহিলা সংস্থার হাই কাউন্সিলে অন্তর্ভুক্ত হয়েছিল, এটি ১৯৬৬ সাল থেকে ইরানের মহিলা সংস্থা হিসাবে পরিচিত লাভ করেছিল, যারা পাহলভি যুগে নারী নীতি হিসাবে সমর্থিত রাষ্ট্রীয় নারীবাদ পরিচালনা করেছিল।

তথ্যসূত্র
---------

1. ↑  Hamideh Sedghi, "FEMINIST MOVEMENTS iii. IN THE PAHLAVI PERIOD," Encyclopaedia Iranica, IX/5, pp. 492-498, available online at  (accessed on 30 December 2012).
2. 1 2  P. Paidar, Women and the Political Process in Twentieth-Century Iran, Cambridge, U.K. 1995.
**ফ্রেড পি মুসালি** (জন্ম ৪ অক্টোবর ১৯৪৪) মার্কিন যুক্তরাষ্ট্রের নৌবাহিনীর প্রাক্তন অধিনায়ক । তাঁর নৌজীবনকালে, মুসালি একটি ডেস্ট্রয়ার কমান্ডার ছিলেন এবং ভিয়েতনাম যুদ্ধ সহ অনেকগুলি বিভিন্ন কার্যক্রমে অংশ নিয়েছিলেন। ইউএসএস আইওয়া ১৯৮৯ সালের ১৯ এপ্রিলে প্রধান গানের সেন্টারগান বিস্ফোরিত হয়ে ৪৭ জন নৌ-সেনা মারা গিয়েছিলেন সে সময়ে মুসালি *আইওয়ার* ক্যাপ্টেন ছিলেন।

বিস্ফোরণের কারণ অনুসন্ধানের সময়, মুসালি সাক্ষ্য দিয়েছিলেন যে ইউএসএস *আইওয়াতে* নিকৃষ্ট মানের কর্মীদের নিয়োগ করা হয়েছিল। তদন্তে দেখা গেছে যে *আইওয়া* সুরক্ষা এবং প্রশিক্ষণ পদ্ধতিতে মারাত্মক ঘাটতি নিয়ে কাজ করছিল, যার জন্য মোসালি শৃঙ্খলবদ্ধ ছিল। কিন্তু নৌবাহিনী জানিয়েছে যে এই ঘাটতিগুলি বিস্ফোরণটির সাথে সম্পর্কিত ছিল না।

১৯৮৯ সালের ডিসেম্বরে মার্কিন যুক্তরাষ্ট্রের সিনেট আর্মড সার্ভিসেস কমিটির সামনে সাক্ষ্য দেওয়ার জন্য, মূসালি নৌবাহিনীর এই সিদ্ধান্তকে পুরোপুরি সমর্থন করতে অস্বীকৃতি জানালেন যে এই বিস্ফোরণটি ইচ্ছাকৃতভাবে বেষ্টনের একজন নৌসেনা ক্লেটন হার্টভিগের দ্বারা হয়েছিল। মুসালির সাক্ষ্য গণমাধ্যমে ব্যাপক প্রচারিত হয়েছিল। ১৯৯০ সালের মে মাসে মুসালি নৌবাহিনী থেকে অবসর গ্রহণ করেন।

১৯৯৯ সালে, মুসালি লকহিড মার্টিনের হয়ে কাজ শুরু করেছিলেন। ২০০২ সালে তিনি কোম্পানির এমএস২ বিভাগের সভাপতি নিযুক্ত হন। এই সময়ে, মুসালি লকহিড মার্টিনের হয়ে ফ্রিডম-শ্রেণির যুদ্ধ জাহাজ এবং সমন্বিত গভীর-পানি ব্যবস্থা কার্যক্রমে নেতৃত্ব দিয়েছেন। ২০১০ সালের জানুয়ারিতে অবসর নিয়েছিলেন। মুসালির স্থলাভিষিক্ত করা হয় মুরস্টাউনের প্রাক্তন মহাব্যবস্থাপক এবং ভাইস প্রেসিডেন্ট অরল্যান্ডো কারভাহলো কে।

২০১০ সালের ১২ ফেব্রুয়ারি ঘোষণা করা হয়েছিল যে মুসালিকে ফিনকান্টেরি মেরিন গ্রুপের প্রেসিডেন্ট এবং চিফ এক্সিকিউটিভ অফিসার হিসাবে নিয়োগ দেওয়া হবে, ফিনকান্টেরি-ক্যান্তেরি নাভালি ইটালি এসপি এর সহযোগী সংস্থা।

প্রাথমিক জীবন
-------------

ওহাইওয়ের ইয়ংস্টাউনে জন্ম ও বেড়ে ওঠা মুসালি  তিন ছেলে ও তিন কন্যার পরিবারে ছয় সন্তানের মধ্যে একজন। তাঁর বাবা একজন বীমা বিক্রয়কর্মী ছিলেন এবং পরিবারটি স্থানীয় সিরিয়াক মেরোনাইট চার্চে যোগ দিয়েছিল।

তথ্যসূত্র
---------

1. ↑  D.E. Church; M. Collins; D.E. Abood, সম্পাদকগণ (১৯৯৮)। *Register of Alumni*। United States Naval Academy Alumni Association, Inc.। পৃষ্ঠা 385। আইএসএসএন 0500-0289।
2. ↑  "Fred P. Moosally Appointed President and CEO of Fincantieri Marine Group"। *Defence Professionals*। ফেব্রুয়ারি ১২, ২০০৯। জুলাই ১৭, ২০১১ তারিখে মূল (Newspaper article) থেকে আর্কাইভ করা। সংগ্রহের তারিখ ২০১০-০২-১২।
3. ↑  Schwoebel p. 258
4. ↑  Thompson, p. 36.
GeNb3এর ইউনিট সেল
**নাইওবিয়াম-জার্মেনিয়াম** (**Nb3Ge**) হলো নাইওবিয়াম (Nb) ও জার্মেনিয়ামের (Ge) এর সমন্বয়ে গঠিত আন্তর্ধাতু রাসায়নিক যৌগ। এতে এ১৫ দশা কাঠামো বিদ্যমান।

এটি সন্ধি তাপমাত্রা (Super conducting transition temperature) ২৩.২ কেলভিন এর নিচে  সুপার কন্ডাক্টর বা অতিপরিবাহী হিসেবে কাজ করে। ৪.২ কেলভিন তাপমাত্রায় এর বিক্ষিপ্ত ফিল্ম ৩৭ টেসলা চৌম্বকত্ববিশিষ্ট উচ্চ সন্ধি ক্ষেত্র পাওয়া যায়৷

ইতিহাস
------

১৯৭৩ সালে অতিপরিবাহী হিসেবে নাইওবিয়াম-জার্মেনিয়াম (Nb3Ge) আবিষ্কৃত হয়। আবিষ্কারের পর ১৯৮৬ সাল পর্যন্ত ১৩ বছর (কপার অতিপরিবাহী আবিষ্কারের পূর্ব পর্যন্ত) এটি সর্বোচ্চ সন্ধিতাপমাত্রা বিশিষ্ট অতিপরিবাহী হিসেবে স্বীকৃত ছিল।

নাইওবিয়ামের অন্যান্য সংকর, যেমন নাইওবিয়াম-টিন বা নাইওবিয়াম-টাইটানিয়াম সংকরের মতো নাইওবিয়াম-জার্মেনিয়াম অতিপরিবাহী হিসেবে তেমন ব্যাপকভাবে ব্যবহৃত হয় না।

সম্পর্কিত সংকর ধাতুসমূহ
-----------------------

নাইওবিয়াম-জার্মেনিয়াম-অ্যালুমিনিয়াম সংকর ধাতুর প্রায় ১০ টেসলা চুম্বকত্ববিশিষ্ট উচ্চ সন্ধি ক্ষেত্র বিদ্যমান।

তথ্যসূত্র
---------

1. ↑  ওয়া, গিন-ইচিরো; ই জে সাওয়ার (১৯৭৯)। "Preparation of Nb3Ge films by chemical transport reaction and their critical properties" (পিডিএফ)। *জার্নাল অব লো টেম্পারেচার ফিজিক্স*। **34** (5–6): ৫৬৯–৫৮৩। ডিওআই:10.1007/BF00114941। বিবকোড:1979JLTP...34..569O। [*অকার্যকর সংযোগ*]
2. ↑  "ফিজিক্স টুডে"। আমেরিকান ইন্সটিটিউট অব ফিজিক্স। অক্টোবর ১৯৭৩। ২০১৩-০৪-১৫ তারিখে মূল থেকে আর্কাইভ করা।
3. ↑  "Superconducting devices"। দ্যফ্রিডিকশনারি। সংগ্রহের তারিখ ২০০৮-০৯-০৬।
4. ↑  সিনহা, পি কে (১৯৮৭)। *Electromagnetic Suspension: Dynamics & Control*। দ্য ইন্সটিটিউট অব ইঞ্জিনিয়ারিং অ্যান্ড টেকনোলজি। পৃষ্ঠা ২৯০। আইএসবিএন 978-0-86341-063-5।

বহিঃসংযোগ
---------

* ইউএস প্যাটেন্ট ৪৩৩৬২৮০: চলমান নাইওবিয়াম-জার্মেনিয়াম স্তর উৎপাদন প্রক্রিয়া
**ব্যাং-সেম্স-শেস-রাব-ব্জাং-পো** (ওয়াইলি: *byang sems shes rab bzang po*) (১৩৯৫-১৪৫৭) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) প্রতিষ্ঠাতা ছিলেন।

সংক্ষিপ্ত জীবনী
---------------

ব্যাং-সেম্স-শেস-রাব-ব্জাং-পো ১৩৯৫ খ্রিষ্টাব্দে তিব্বতের স্বের-গ্শিস (ওয়াইলি: *sber gshis*) নামক স্থানে জন্মগ্রহণ করেন। তার পিতার নাম ছিল স্বে-দ্গে-স্তোং-দ্পোন-রি-লু (ওয়াইলি: *sbe dge stong dpon ri lu*) এবং মাতার নাম ছিল আ-স্ক্যিদ-মা (ওয়াইলি: *a skyid ma*)। সাত বছর বয়সে দে-ব্ঝিন-গ্শেগ্স-পা (ওয়াইলি: *de bzhin gshegs pa*) নামক পঞ্চম র্গ্যাল-বা-কার্মা-পা তাকে দীক্ষা প্রদান করেন। ছোস-র্জে-ছোস-দ্পাল-ব্জাং-পো (ওয়াইলি: *chos rje chos dpal bzang po*) এবং রিন-ছেন-দ্পাল-বা'ই-ম্খান-পো (ওয়াইলি: *rin chen dpal ba'i mkhan po*) নামক কার্মা-ব্কা'-ব্র্গ্যুদ ধর্মীয় গোষ্ঠীর দুই ভিক্ষু তাকে শিক্ষার্থীর শপথ প্রদান করেন। তেইশ বছর বয়সে তিনি লাসা যাত্রা করে ছয় বছর দ্গা'-ল্দান বৌদ্ধবিহার ও তিন বছর দ্রেপুং বৌদ্ধবিহারে শিক্ষালাভ করেন। এই সময় তার উল্লেখযোগ্য শিক্ষক ছিলেন ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন ও ম্খাস-গ্রুব-র্জে-দ্গে-লেগ্স-দ্পাল-ব্জাং। ত্সোং-খা-পা-ব্লো-ব্জাং-গ্রাগ্স-পা তাকে লাম-রিম-ছেন-মো, মধ্যমককারিকা, বিমলপ্রভা, গুহ্যসমাজতন্ত্র প্রভৃতি বিষয়ে শিক্ষাদান করেন। ১৪৩৭ খ্রিষ্টাব্দে তিনি শিষ্যদের অনুরোধে ঙ্গোম ও র্দ্জা নামক মেকং নদীর দুইটি উপনদীর সঙ্গমস্থলে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহার (ওয়াইলি: *chab mdo chos 'khor byams pa gling*) প্রতিষ্ঠা করেন।

তথ্যসূত্র
---------

1. ↑  Gardner, Alexander (ফেব্রুয়ারি ২০১০)। "Jangsem Sherab Zangpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৬।

|
|  |
| পূর্বসূরী--- | **ব্যাং-সেম্স-শেস-রাব-ব্জাং-পো  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের প্রথম প্রধান** | উত্তরসূরীছোস-দ্বাং-গ্রাগ্স-পা |
|
**তন্ত্রসার** বা **বৃহৎ তন্ত্রসার** তন্ত্র সাধনার নানা গ্রন্থে উল্লিখিত দশমহাবিদ্যার বিভিন্ন দেবীর সামাজিক পূজা পদ্ধতির একটি গ্রন্থ। তন্ত্রশাস্ত্রে সুপন্ডিত তন্ত্রসাধক কৃষ্ণানন্দ আগমবাগীশ ১৭০টি তন্ত্র সাধনার গ্রন্থ থেকে নির্যাস গ্রহণ করে বিখ্যাত "তন্ত্রসার" গ্রন্থটি রচনা করেন। সমগ্র দেশে এই গ্রন্থটি সমাদৃত হয়। কৃষ্ণানন্দ ছিলেন উদারচেতা, ধর্মবিষয়ে তাঁর কোনো গোড়ামি ছিল না। তাই তন্ত্রসার গ্রন্থে শৈব, গণপত্য, শাক্ত, বৈষ্ণব ও সৌর সম্প্রদায়ের তন্ত্রগ্রন্থগুলির সার গ্রহণ করে সন্নিবেশন হয়েছে। তিনি তন্ত্র বিষয়ে **তত্ত্ববোধিনী** নামে আরও একটি গ্রন্থ লেখেন।

লেখক পরিচিতি
------------

তাঁর প্রকৃত নাম কৃষ্ণানন্দ ভট্টাচার্য। তন্ত্র সাধনার আগম পদ্ধতিতে সিদ্ধি লাভ করে তিনি **আগমবাগীশ** উপাধি পান। তিনি বাংলায় কালী সাধক কৃষ্ণানন্দ আগমবাগীশ নামে জনপ্রিয় হয়ে ওঠেন। কৃষ্ণানন্দ আগমবাগীশ (জন্ম: আনুমানিক ১৬০০-১৬১০ খ্রি:) ছিলেন সপ্তদশ শতকের এক উচ্চস্তরের তন্ত্রসাধক, যিনি নদিয়া জেলার নবদ্বীপ শহরে জন্মগ্রহণ করেন।

তথ্যসূত্র
---------

1. ↑  *নবদ্বীপের ইতিবৃত্ত*। নবদ্বীপ, নদিয়া: মৃত্যুঞ্জয় মণ্ডল। জানুয়ারী ২০১৩। পৃষ্ঠা ৪১০।

আরো দেখুন
---------

* তত্ত্ববোধিনী
**জিয়া মোদী** (জন্ম: ১৯শে জুলাই ১৯৫৬) হলেন একজন ভারতীয় কর্পোরেট আইনজীবী এবং ব্যবসায়ী। তিনি কর্পোরেট সংযুক্তি ও অধিগ্রহণ আইন, নিরাপত্তা আইন, বেসরকারী ইক্যুইটি এবং প্রকল্পের অর্থ সম্পর্কিত একজন যোগ্য ব্যক্তি হিসাবে বিবেচিত হন। জিয়া হলেন ভারতের প্রাক্তন অ্যাটর্নি জেনারেল সোলি সোরাবজির কন্যা এবং ধর্ম অনুসারে তিনি বাহাই।

ভারতের শীর্ষস্থানীয় আইন সংস্থাগুলোর মধ্যে এজেডবি অ্যান্ড পার্টনারস-এর প্রতিষ্ঠাতা অংশীদার জিয়া ভারতের অন্যতম শীর্ষস্থানীয় কর্পোরেট অ্যাটর্নি। আইনি বিশ্বে তাঁর অবদানের জন্য তিনি ভারতে এবং আন্তর্জাতিকভাবে স্বীকৃত হয়েছেন। তিনি জেনারেল ইলেকট্রিক, টাটা কন্‌সাল্টেন্সি সার্ভিসেস, রিলায়েন্স ইন্ডাস্ট্রিজ, আদিত্য বিড়লা গ্রুপ এবং বেদান্ত গ্রুপের সাথে কাজ করেছেন। তিনি কোহলবার্গ ক্রাভিস রবার্টস, বাইন ক্যাপিটাল এবং ওয়ারবার্গ পিনকাস সহ বড় বড় প্রাইভেট ইক্যুইটি হাউসের পরামর্শ প্রদান করেন। তিনি ২০১৮ এবং ২০১৯ সালে ফরচুন ইন্ডিয়া দ্বারা প্রকাশিত সবচেয়ে ক্ষমতাধর নারী উদ্যোক্তাদের মধ্যে ১ নম্বরে রয়েছেন।

শিক্ষা
------

মোদির মুম্বাইয়ের এলফিনস্টোন কলেজ থেকে তার স্কুল জীবনের পড়াশোনা সম্পন্ন করেছেন। তিনি ক্যামব্রিজের সেলউইন কলেজে আইন বিভাগে পড়াশোনা করেছেন। অতঃপর ১৯৭৯ সালে, হার্ভার্ড ল স্কুল থেকে মাস্টার্স ডিগ্রী অর্জন করেছিলেন।

কর্মজীবন
--------

তিনি নিউ ইয়র্ক স্টেট বার পরীক্ষা পাস করার পর নিউ ইয়র্ক রাজ্যে একজন অ্যাটর্নি হিসাবে কাজ করার যোগ্যতা অর্জন করেছিলেন। ভারতে ফিরে আসার আগে তিনি নিউইয়র্ক সিটিতে বেকার ও ম্যাককেঞ্জির সাথে পাঁচ বছর কাজ করেছিলেন। তাঁর স্বামী, ব্যবসায়ী জয়দেব মোদী, ডেল্টা কর্পের চেয়ারম্যান ছিলেন। তাঁরা মহারাষ্ট্রের মুম্বইয়ে বসবাস করেন এবং তাঁদের তিন মেয়ে (অঞ্জলি, আরতি এবং অদিতি) রয়েছে।

তিনি ১৯৮৪ সালে মুম্বইয়ে নিজস্বভাবে আইন অনুশীলন শুরু করেছিলেন, তিনি *এজেডবি অ্যান্ড পার্টনারস* গঠনের জন্য অন্যান্য সংস্থাগুলোর সাথে দুবার সংহত হয়েছিলেন; এটি এখন ভারতের অন্যতম বড় আইন সংস্থা, যেখানে তিনি ম্যানেজিং পার্টনার হিসেবে কাজ করেন। তিনি ফোর্বসের "পাওয়ার উইমেন ইন বিজনেস"-এর তালিকাতে এবং ফরচুন ইন্ডিয়া প্রকাশিত শীর্ষস্থানীয় ৫০ জন সবচেয়ে ক্ষমতাধর মহিলা তালিকায় স্থান পেয়েছেন।

কৃতিত্ব
-------

জিয়া মোদী ২০১৯ সালে অ্যাক্রিটাস স্টার দ্বারা প্রকাশিত বিশ্বব্যাপী শীর্ষ ১৩ জন নারী অ্যাক্রিটাস স্টার-এর মধ্যে একজন ছিলেন। এছাড়াও তিনি "শীর্ষস্থানীয় আইনজীবী" হিসাবে স্বীকৃতি লাভ করেছেন। তিনি ২০১৫ সালে, ইউরোমনি এশিয়া উইমেন ইন বিজনেস আইন পুরস্কার অনুষ্ঠান আজীবন সম্মাননা অর্জন করেছিলেন।

তথ্যসূত্র
---------

1. 1 2  "Chambers & Partners - Zia Profile"। *Chambers & Partners*। ২০১৮-০৬-১৩ তারিখে মূল থেকে আর্কাইভ করা। সংগ্রহের তারিখ ২০১৮-০৬-১৩।
2. ↑  "RSG India - Law Firm Rankings"। ৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
3. ↑  "সংরক্ষণাগারভুক্ত অনুলিপি"। ৬ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
4. ↑  Perkins, Christine (Spring ২০০৬)। "Profile: A Passage in India"। সংগ্রহের তারিখ ২৬ মে ২০১২।
5. ↑  *The Voyage To Excellence: The Ascent of 21 Women Leaders of India Inc*
6. ↑  "Forbes - Power Women"। ৯ মে ২০২০ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
7. ↑  "Fortune India - Most Powerful Women (2017)"। ১৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২০।
**সীতাকুণ্ড হত্যাকাণ্ড** (ইংরেজি: Sitakunda massacre) যা ১৯৫০ সালের ১৫ই ফেব্রুয়ারি হিন্দু তীর্থযাত্রীদের উপর সংগঠিত হত্যাকাণ্ডকে নির্দেশ করে। সমগ্র পূর্ব বাংলা, আসাম ও ত্রিপুরা থেকে তীর্থযাত্রীরা মহা শিবরাত্রি উপলক্ষে হিন্দু ধর্মের পূর্ণ্যভূমি সীতাকুণ্ডের চন্দ্রনাথ পাহাড়ে অবস্থিত চন্দ্রনাথ মন্দির যাওয়ার পথে সীতাকুণ্ড রেলস্টেশন এলাকায় সশস্ত্র আনসার ও মুসলিমদের আক্রমণের শিকার হয়।[]

পটভূমি
------

১৯৫০শে ১৫ই ফেব্রুয়ারি শিবরাত্রির দিন স্বাভাবিকভাবেই তীর্থযাত্রীরা সীতাকুন্ডের চন্দ্রনাথ মন্দিরের উদ্দেশ্যে রওনা দেয়। অন্যদিকে ১০ তারিখ থেকেই গোটা পূর্ববঙ্গে হিন্দু গণহত্যা শুরু হয় এবং যেটি চট্টগ্রামে ১২ই ফেব্রুয়ারি শুরু হয়।[] এ লক্ষ্যে প্রশাসনের পক্ষ থেকে হিন্দুদের মেলা বন্ধ করার হুমকিও দেওয়া হয়।

ঘটনাবলী
-------

তীর্থযাত্রীরা সীতাকুন্ড যাওয়ার আগে চাটগাঁয় এসে পৌঁছুলে তাদের ওপর আনসাররা আক্রমণ করে। ১৪ই ফেব্রুয়ারির সন্ধেবেলার মধ্যেই চাটগাঁয় অবস্থিত সমস্ত তীর্থযাত্রীকে হত্যা করা হয়। ১৫ই ফেব্রুয়ারির সকালে প্রচুর তীর্থযাত্রী সীতাকুন্ড স্টেশনে নামে। নামার সাথে সাথেই আনসাররা তাদের ওপর আক্রমণ করে। ট্রেনের প্রতিটা কামরায় ঢুকে ঢুকে সবাইকে হত্যা করে। একইভাবে যতগুলো ট্রেন প্লাটফর্মে ঢোকে, প্রতিটায় বসে থাকা তীর্থযাত্রীদের হত্যা করা হয়। স্টেশনের কাছে অনেক হিন্দু বাড়িতে আগুন ধরিয়ে দেওয়া হয়।

আরও দেখুন
---------

* চন্দ্রনাথ মন্দির
* শক্তিপীঠ
* ১৯৫০শে পূর্ববঙ্গের গণহত্যা

তথ্যসূত্র
---------

1. 1 2  Sinha, Dinesh Chandra, সম্পাদক (২০১২)। *১৯৫০: রক্তরঞ্জিত ঢাকা বরিশাল এবং* [*1950: Bloodstained Dhaka Barisal and more*] (Bengali ভাষায়)। Kolkata: Codex। পৃষ্ঠা 71। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2 3 4 5  Kamra, A.J. (২০০০)। *The Prolonged Partition and its Pogroms: Testimonies on Violence Against Hindus in East Bengal 1946-64*। New Delhi: Voice of India। পৃষ্ঠা 67। আইএসবিএন 81-85990-63-8।
3. ↑  Sinha, Dinesh Chandra, সম্পাদক (২০১২)। *১৯৫০: রক্তরঞ্জিত ঢাকা বরিশাল এবং* [*1950: Bloodstained Dhaka Barisal and more*] (Bengali ভাষায়)। Kolkata: Codex। পৃষ্ঠা 85। উদ্ধৃতি শৈলী রক্ষণাবেক্ষণ: অচেনা ভাষা (link)
**তুলুম্বা** বা **বামিয়াহ** হছে অতি ভাজা মিষ্টিজাতীয় খাদ্য, যা উসমানীয় রন্ধনশৈলী এবং প্রাক্তন উসমানীয় সাম্রাজ্যের আঞ্চলিক রন্ধনশৈলীতে পাওয়া যায় এবং শেষ পর্যন্ত লেভ্যান্টে উৎপন্ন হয়। এটি একটি ভাজা বাটা সিরাপ ভেজানো, যা জিলাপি এবং চুরোর মতো। এটি খামিরবিহীন ময়দার গোছা (প্রায় ৩ সেন্টিমিটার লম্বা) থেকে তৈরি করা হয়। অতঃপর এর সাথে উপযুক্ত প্রান্তের টুকরা ব্যবহার করে একটি প্যাস্ট্রি ব্যাগ অথবা কুকি প্রেসের মাধ্যমে একটি ছোট ডিম্বাকৃতি আকার দেওয়া হয়। এটি প্রথমে সোনালি রঙে অতি ভাজা হয় এবং তারপরে এটি গরম থাকা অবস্থায় চিনি-মিষ্টি সিরাপ ঢেলে দেওয়া হয়। এটি ঠান্ডা হলে খাওয়া হয়। ঐতিহ্যগতভাবে তুর্কি, ইসরায়েলি এবং পারস্য ইহুদিদের দ্বারা চানুকাহ এবং অন্যান্য বিশেষ অনুষ্ঠানে পরিবেশন করা হয়।

নাম
---

*তুলুম্বা*-এর আক্ষরিক অর্থ তুর্কি ভাষায় *পাম্প* এবং ইতালীয় ভাষায় *ত্রোম্বা* ইতালীয়: *tromba*। এই মিষ্টিটিকে সাইপ্রিয়ট গ্রীক ভাষায় *পোম্পা* এবং সাইপ্রিয়ট তুর্কি ভাষায় *বোম্বাচিক* বলা হয়। আর্মেনীয় রন্ধনশৈলীতে একে *পাম্প* বা *তুলুম্বা* (আর্মেনীয়: թուլումբա) বলা হয়ে থাকে। তুলুম্বা আলবেনীয়, বসনীয়, বুলগেরীয়, ম্যাসেডোনীয়, গ্রীক (গ্রিক: τουλούμπα), আজারবাইজানীয় (আজারবাইজানি: *Ballıbadı*) এবং তুর্কি রন্ধনশৈলীতে স্থান পেয়েছে। এই মিষ্টিটি *বামিয়াহ* (ফার্সি: باميه‎‎) নামে ফার্সি রন্ধনশৈলীতে পাওয়া যায়। হেজাজীতে একে তুম্বা (আরবি: طُرُمْبَة‎‎), যা সরাসরি ইতালীয় শব্দ ত্রোম্বা থেকে এসেছে, তবে মিশরীয় এবং কিছু আরব রান্নায় এটি বালাহ আশ-শাম (আরবি: بلح الشام‎‎) এবং ইরাকি রন্ধনশৈলীতে এটি *দাতলি* (আরবি: داطلي‎‎) নামে পরিচিত।

মূল উপকরণ
---------

এটি দই এবং স্টার্চ জাতীয় ময়দা থেকে তৈরি করা হয়, যা সিরাপে ডুবানোর পূর্বে ভাজা হয়। রমজানের ইফতারে এটি বেশিরভাগ সময় পরিবেশন করা হয়। এটি সাধারণত এটির সমাহারযুক্ত জুলবিয়ার সাথে পরিবেশন করা হয়, যা একইভাবে প্রস্তুত করা হয়, তবে পার্থক্যটি কেবল জালের মতো বিন্যাসযুক্ত যা ময়দার টুকরায়।

গ্যালারি
--------

* 
* 
* 
* 
* 
* 
* 
* 
* 
*

আরও দেখুন
---------

* জিলাপি

তথ্যসূত্র
---------

1. ↑  "Onza's new dessert menu reveals secret recipes from Turkish moms"। Time Out। সংগ্রহের তারিখ ১০ জানুয়ারি ২০২০।
2. ↑  Gur, Janna। *From Minsk to Marrakesh: Jewish Soul Food*।
3. ↑  "Beyond The Jelly Doughnut"। The Times of Israel। সংগ্রহের তারিখ ১০ জানুয়ারি ২০২০।
4. ↑  "Muslims break fast on first day of Ramadan"। *USA Today*। Associated Press। নভেম্বর ৪, ২০০৫। সংগ্রহের তারিখ আগস্ট ১৯, ২০১০।

বহিঃসংযোগ
---------

* উইকিমিডিয়া কমন্সে তুলুম্বা সম্পর্কিত মিডিয়া দেখুন।